Gedagte vir die dag: God Is soos ’n vaderFoto: jorgeschulz.wordpress.com Gaan na my broers toe en sê vir hulle: “Ek vaar op na my Vader toe, wat ook julle Vader is, na my God, wat ook julle God is.” (Johannes 20:17) Ons moet van God praat in metafore, in beelde. Daar is nie ’n ander manier nie, want God is groter as wat ons verstand ooit kan verstaan. ’n Simbool help ons om iets van Hom te begryp. God is soos ’n koning, ’n regter, ’n leëraanvoerder, ’n rots – al hierdie beelde vertel ons iets van Hom! Die beste beeld van God, egter, waarvoor Jesus ook die liefste was, is dat God soos ’n vader is. Dis eintlik meer as ’n beeld, want God is in elke opsig ook ’n Vader! Wat doen ’n vader? Wel, ’n vader bring sy kinders voort. ’n Vader beskerm sy kinders en voed hulle. Hy lei hulle tot by volwassenheid, hy help hulle om hul skeppingsdoel te vind en uit te leef. Hy bly dan op die agtergrond, altyd gereed om te ondersteun soos dit vir hulle die beste is. Presies só is God! Hy doen elkeen van hierdie dinge vir ons, maar net beter, want Hy is die volmaakte Vader! Dankie, Here, dat U so ’n wonderlike en volmaakte Vader is. U sorg vir my en lei my! By U is ek veilig. Amen.